Diari Oficial de la Generalitat Valenciana


Sumari del DOGV 5099, del 23-09-2005 (2005/10619)

ORDE de 14 de setembre de 2005, de la Conselleria de Benestar Social, per la qual es regulen i es convoquen ajudes dirigides a la construcció, l'ampliació i l'equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10569


Data del document
:   14-09-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * administració local
    * ajuda a la construcció
    * educació preescolar
    * equipament col·lectiu

ORDE de 14 de setembre de 2005, de la Conselleria de Benestar Social, per la qual es regulen i es convoquen ajudes dirigides a la construcció, l'ampliació i l'equipament de noves places d'atenció a la primera infància (0-3 anys) de titularitat d'entitats locals per a afavorir la conciliació entre la vida familiar i laboral. [2005/X10311]
  
La Llei 39/1999 de 5 de novembre, per a promoure la conciliació de la vida familiar i laboral de les persones treballadores (BOE de 6 de novembre de 1999), desenvolupa diversos preceptes constitucionals, entre ells l'article 9.2 de la Constitució Espanyola que atribuïx als poders públics el deure promoure les condicions perquè la igualtat de l'individu i dels grups en què s'integren siga real i efectiva i remoure els obstacles que impedisquen o que dificulten la seua plenitud facilitant la participació de tota la ciutadania en la vida política, econòmica, cultural i social.
  
El Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, atribuïx a la Direcció General de la Dona, entre altres funcions, elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
Així mateix, les polítiques d'igualtat del Consell arrepleguen entre els seus objectius proporcionar servicis d'assistència i atenció a la primera infància, garantint l'atenció, el benestar i l'educació dels xiquets i xiquetes menors de 3 anys, que contribuïsquen a compatibilitzar l'activitat laboral o professional amb les responsabilitats familiars.
  
La present convocatòria d'ajudes es desenvolupa en el marc de col·laboració entre les administracions públiques, en els nivells estatal, autonòmic i local, facilitant la prestació d'un servici de qualitat i l'impuls del programa de conciliació de la vida familiar i laboral. Les ajudes es dirigixen a les entitats locals per a la creació de places d'atenció de primera infància dins de l'àmbit de la Comunitat Valenciana.
  
Per això, en compliment del que disposa l'article 47.11 del Text Refós de la Llei d'Hisenda Pública de la Generalitat Valenciana, i fent ús de les facultats que em conferix l'article 35 de la Llei 5/1983, de 30 de desembre, del Govern Valencià, i el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1
  
És objecte de la present Orde regular i convocar ajudes destinades a finançar els gastos d'inversió per a la construcció, l'ampliació i l'equipament de noves places d'atenció a la primera infància (0-3 anys) de centres de titularitat d'entitats locals dirigits a afavorir la conciliació entre la vida familiar i laboral.
  
Article 2
  
Aprovar les bases per què es regix esta convocatòria, incloses com a annex I de la present Orde.
  
Article 3
  
El finançament de les ajudes convocades en la present Orde tindrà caràcter finalista i es durà a terme per mitjà d'aportacions econòmiques de les administracions públiques de la Comunitat Valenciana i del Ministeri de Treball i Assumptes Socials.
  
La dotació econòmica de les ajudes convocades se sufragarà a càrrec del capítol VII del pressupost de gastos de la Generalitat per a l'exercici econòmic de 2005, programa 323.10, línia de subvenció T6354, per un import de 773.619,00 euros (set-cents setanta-tres mil sis-cents dènou euros). Podran concedir-se ajudes en règim de gasto plurianual, a càrrec de la mencionada línia de subvenció d'acord amb la següent distribució d'anualitats:
  
ANUALITAT IMPORT
  
1701 090.041,00 euros
  
2006 19.950,00 euros
  
L'import mencionat podrà incrementar-se en la quantia que permeten les disponibilitats pressupostàries.
  
DISPOSICIONS FINALS
  
Primera
  
S'autoritza la sotssecretària de la Conselleria de Benestar Social i la directora general de la Dona perquè, en l'àmbit de les seues competències, adopten les mesures necessàries per al desenvolupament i l'aplicació d'esta orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Esta orde, que esgota la via administrativa, podrà ser recorreguda potestativament en reposició, o bé directament, es podrà interposar recurs contenciós administratiu, en els terminis i davant els òrgans que s'indiquen a continuació:
  
- Recurs de reposició, caldrà interposar-lo davant la consellera de Benestar Social en el termini d'un mes comptador des de l'endemà de la publicació.
  
- Recurs contenciós administratiu, haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
En el cas d'entitats locals, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10 i 46. 6 de la llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir del dia següent a la notificació, llevat que s'haguera produït el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà d'aquell en què es reba la comunicació de l'acord exprés o que s'entenga presumptament rebutjat.
  
València, 14 de setembre de 2005
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases
  
Primera. Objecte i àmbit
  
És objecte de la present convocatòria, la concessió d'ajudes destinades a finançar els gastos d'inversió per a la construcció, l'ampliació i l'equipament de noves places d'atenció a la primera infància (0-3 anys) de centres la iniciativa, execució i titularitat dels quals siga a càrrec de les entitats locals de la Comunitat Valenciana, amb la finalitat d'afavorir la conciliació entre la vida familiar i laboral.
  
Les ajudes previstes en la present Orde, tindran naturalesa jurídica de subvenció pública a càrrec de fons finalistes i aniran destinades al finançament parcial dels gastos d'inversió dels projectes subvencionats, sense que en cap cas puguen excedir del 50% del projecte objecte de subvenció
  
La subvenció concedida només es destinarà a finançar els gastos de l'obra civil i d'equipament de les noves places, en conseqüència, no se sufragaran els gastos generats amb motiu de la redacció del projecte tècnic, els estudis de seguretat o els que es deriven de la direcció d'obra.
  
Segona. Entitats beneficiàries
  
Seran beneficiàries de les ajudes, les entitats locals titulars dels projectes per a la construcció, l'ampliació i l'equipament de noves places d'atenció a la primera infància (0-3 anys) dins de l'àmbit de la Comunitat Valenciana, que complisquen els requisits següents:
  
a) Estar en possessió de la Resolució de la Direcció General d'Ensenyances de la Conselleria de Cultura, Educació i Esport, d'aprovació d'instal·lacions i ús educatiu dels espais per a la creació de centres de primer cicle d'educació infantil.
  
b) Estar ubicats els centres en barris desfavorits socialment, en zones rurals o en zones de fort creixement demogràfic.
  
c) Iniciar les obres durant l'exercici 2005.
  
Tercera. Publicitat i difusió.
  
Serà obligació de les entitats beneficiàries de les ajudes regulades en la present Orde, fer conéixer de manera inequívoca que es tracta d'una acció subvencionada pel Ministeri de Treball i Assumptes Socials, en col·laboració amb la Generalitat Valenciana a través de la Conselleria de Benestar Social.
  
En la publicitat que es realitze en qualsevol mitjà de comunicació social sobre les actuacions derivades d'estos programes s'hi farà constar expressament que estos es duen a terme en virtut de la col·laboració establida entre el Ministeri de Treball i Assumptes Socials i la Generalitat Valenciana.
  
Quarta. Presentació de sol·licituds, documentació i termini.
  
Les sol·licituds es presentaran en dos exemplars en qualsevol dels registres dels servicis territorials de la Conselleria de Benestar Social o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això els models normalitzats establits a este efecte i que figuren en la present Orde com a annex II.
  
Caldrà presentar una sol·licitud diferent per a cada un dels projectes d'atenció a la primera infància, firmada pel president de l'entitat local corresponent i acompanyada de la documentació següent:
  
1. Resolució de la Direcció General d'Ensenyances de la Conselleria de Cultura, Educació i Esport, d'aprovació d'instal·lacions i ús educatiu dels espais per a la creació de centres de primer cicle d'educació infantil.
  
2. Certificació de l'acord del ple de l'entitat local o de la junta de govern local, en què conste la sol·licitud d'ajuda que es pretén obtindre, així com el compromís de l'entitat local de sotmetre's a les actuacions de comprovació que puga efectuar la Conselleria de Benestar Social a través de la Direcció General de la Dona i a les de control financer que escauen a la Intervenció General en relació amb l'ajuda concedida.
  
3. Projecte tècnic de l'obra, que haurà de ser objecte d'informe favorable per l'Oficina Tècnica de Projectes i Obres de la Conselleria de Benestar Social quedant la concessió de la subvenció condicionada a açò. En el cas que s'hi detecte alguna deficiència que haja de ser corregida, esta correcció haurà de ser remesa a esta Conselleria durant els quinze dies següents a la recepció per part de l'entitat local de l'informe corresponent, a fi que l'expedient puga ser tramitat i l'obra executada dins dels terminis previstos.
  
4. Presentar un programa d'actuació amb indicació expressa de les dates previstes d'inici i finalització de les obres i del grau d'execució i imports a què ascendirà l'execució de l'obra en cada un dels exercicis per als quals se sol·licita la subvenció, tenint-hi en compte que el termini màxim de justificació finalitzarà el 30 de novembre de cada exercici.
  
5. Informe de viabilitat urbanística del projecte tècnic d'obres presentat.
  
6. Memòria justificativa de la necessitat de la construcció, l'ampliació i l'equipament de noves places del centre, amb menció expressa de les característiques del projecte educatiu que haurà de comptar amb un horari flexible per a compatibilitzar la vida laboral i familiar, en què es detallarà el temps i l'espai dedicat a la participació de pares i mares, per a assegurar una continuïtat en l'atenció que el menut rep en el seu entorn familiar i al centre.
  
7. Pressupost de licitació i, si és el cas, el certificat de l'acord d'adjudicació i còpia del contracte subscrit amb l'adjudicatari, així com, d'acord amb l'article 31.3 de la Llei 38/2003, de 17 de novembre, General de Subvencions, quan l'import del gasto subvencionable supere la quantia de 30.000 euros de cost per execució d'obra, o de 2.000 euros en el supòsit de subministrament de béns d'equip, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat suficient un nombre d'entitats que els subministren o presten, o llevat que el gasto s'haguera realitzat amb anterioritat a la sol·licitud de la subvenció. L'elecció entre les ofertes presentades, que hauran d'aportar-se en la justificació, o, si és el cas en la sol·licitud de la subvenció, es realitzarà conforme a criteris d'eficiència i economia i haurà de justificar-se expressament en una memòria l'elecció quan no recaiga en la proposta econòmica més avantatjosa.
  
8. Certificat de la intervenció municipal on conste la partida pressupostària i l'import consignat en el pressupost de gastos d l'exercici 2005 i els compromisos plurianuals per a exercicis posteriors, amb indicació expressa del fet que les dades reflectides corresponen al projecte d'inversió per al qual se sol·licita la subvenció.
  
9. Declaració responsable subscrita pel representant legal que l'entitat local no està sotmesa en cap de les prohibicions per a obtindre la condició de beneficiària de subvencions públiques, d'acord amb l'article 13.7 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003)
  
10. Certificació de la secretaria de l'entitat local de les subvencions o ajudes atorgades per altres departaments de l'administració autonòmica, altres administracions o ens públics o privats, tant nacionals com internacionals, destinades al centre per al qual se sol·licita la subvenció.
  
11. Dades de domiciliació bancària, segons el model que s'inclou com a annex III en la present orde.
  
Tots els documents que s'aporten hauran de ser originals o fotocòpies compulsades.
  
El termini de presentació de sol·licituds, serà d'un mes comptador des de l'endemà de la publicació de l'Orde en el Diari Oficial de la Generalitat Valenciana.
  
Quan la sol·licitud no reunisca els requisits establits en la present orde o quan no s'adjunten els documents relacionats en els paràgrafs anteriors, d'acord amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, es requerirà l'entitat sol·licitant perquè en el termini de deu dies esmene la falta o adjunte els documents preceptius, amb indicació que, si així no ho fera, se li tindrà per desistida de la seua petició, amb resolució prèvia que haurà de ser dictada en els termes previstos en l'article 42 de l'esmentada Llei.
  
Quinta. Valoració de les sol·licituds.
  
La concessió de les ajudes es realitzarà per mitjà de concurrència competitiva, entenent per tal aquella que, imputada a un mateix crèdit pressupostari, preveu una eventual pluralitat de sol·licituds i la comparació, en un únic procediment de les dites sol·licituds entre si, d'acord amb els criteris establits en la present convocatòria, estimant les sol·licituds a què s'haja atorgat major valoració fins que s'extingisca el crèdit pressupostari.
  
Tota sol·licitud estarà subjecta a valoració a càrrec d'una comissió, que es constituirà a este efecte, i que avaluarà per mitjà de l'aplicació dels següents criteris de valoració:
  
1. La inexistència en la localitat de servicis públics d'atenció a la primera infància (0-3 anys).
  
2. El nombre més gran de places escolars de 0-3 anys de nova creació per als quals se sol·licita la subvenció.
  
3. Els projectes en execució, sempre que s'hagen iniciat amb posterioritat a gener de 2005.
  
4. Prestació del servici de menjador escolar.
  
5. Pressupost de l'obra.
  
Sexta. Import global màxim i finançament
  
L'import de les ajudes en cap cas no excedirà del 50% del total del cost del projecte objecte de subvenció.
  
En funció del cost i calendari d'execució de la inversió subvencionada, les ajudes regulades en la present convocatòria podran tindre caràcter de gasto plurianual, sempre que ho permeten les disponibilitats pressupostàries, d'acord amb el que establix l'article 29 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana.
  
Sèptima. Comissió de Valoració
  
Es constituirà una Comissió de Valoració, composta pels membres següents:
  
- El/la cap de Servici de Programes de la Direcció General de la Dona o persona que delegue.
  
- El/la cap de Secció del Servici de Programes de la Direcció General de la Dona o persona que delegue.
  
- El/la cap de Secció de Coordinació Administrativa de la Direcció General de la Dona.
  
- El/la coordinador/a de la Direcció General de la Dona a les seus d'Alacant i Castelló.
  
- Un/a tècnic/a de la Direcció Territorial de Benestar Social de València.
  
- Un/a tècnic/a de la Sotssecretaria de la Conselleria de Benestar Social.
  
La comissió podrà demanar als interessats l'aportació addicional d'altres documents o dades aclaridores que estime necessaris per a resoldre sobre la sol·licitud presentada.
  
Octava. Resolució i formalització de la concessió
  
La Comissió de Valoració establida en la precitada base, elevarà proposta de resolució motivada a la directora general de la Dona, atenent als criteris de valoració de la base quinta, la qual resoldrà per delegació de la consellera de Benestar Social, d'acord amb el que disposa la Resolució de 30 de gener de 2001 sobre delegació de competències en determinats òrgans de la Conselleria de Benestar Social (DOGV núm. 3.936, de 9 de febrer de 2001), modificada per la Resolució de 16 de febrer de 2001 (DOGV núm. 3.944, de 21 de febrer de 2001) i per la Resolució de 14 de maig de 2002 del mateix òrgan (DOGV núm. 4.252, de 20 de maig de 2002).
  
El termini màxim per a resoldre i notificar la resolució procedent serà de dos mesos comptadors de la finalització del termini de presentació de sol·licituds.
  
Transcorregut el termini sense que s'haguera notificat resolució expressa, les entitats interessades que hagueren comparegut podran entendre desestimades les seues pretensions per silenci administratiu, d'acord amb el que establix l'article 44.1 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, i això sense perjuí de l'obligació legal de resoldre sobre la petició presentada.
  
La resolució de concessió determinarà l'import global de l'obra projectada i el finançament parcial que corresponga, tant a la Conselleria de Benestar Social com a l'entitat subvencionada, expressada percentualment.
  
L'import de la subvenció no podrà, en cap cas, ser de tal quantia que, aïlladament o en concurrència amb altres ajudes de qualsevol procedència, supere el cost real de l'obra per a la qual es concedix l'ajuda.
  
Tota alteració de les condicions tingudes en compte per a la concessió de la subvenció, i, en tot cas, l'obtenció concurrent d'altres ajudes, podrà donar lloc a la modificació de la resolució de concessió, o al desistiment sense efectes d'esta.
  
En el cas que les ajudes concedides tinguen caràcter plurianual, l'eficàcia de la seua concessió quedarà condicionada a l'existència de crèdit adequat i suficient en els pressupostos de la Generalitat corresponents a l'exercici per al qual es concedixen.
  
Novena. Obligacions de les entitats beneficiàries
  
Les entitats subvencionades hauran de complir les obligacions següents:
  
1. Facilitar als òrgans competents, a requeriment seu, tota la informació econòmica, fiscal, laboral, tècnica i de qualsevol tipus que els siga sol·licitada, d'acord la normativa vigent, i que resulte necessària per a assegurar el bon fi de l'ajuda.
  
2. No minorar ni anul·lar la consignació que s'haja previst inicialment en el seu pressupost per a este fi.
  
3. El centre i, si és el cas l'equipament, haurà de ser utilitzat, durant un període mínim de deu anys des de la seua entrada en funcionament, per al fi pel qual va rebre la subvenció.
  
4. Assumir l'aportació econòmica per la diferència entre l'import de la concessió i el cost total de la inversió per a la qual se sol·licita la subvenció, de manera que es garantisca l'execució de l'obra i les variacions pressupostàries, si s'originen, en la seua execució. Qualsevol variació pressupostària haurà de notificar-se a la Conselleria de Benestar Social, en el termini de 30 dies següents a la variació sobrevinguda, per mitjà d'un certificat de l'acord adoptat per l'òrgan competent de l'entitat pública cofinançadora, on es comprometa per a l'exercici vigent el crèdit necessari. En cas de gasto plurianual l'entitat titular haurà d'aportar l'aprovació de tal gasto plurianual i la seua qualificació com a gasto obligatori.
  
5. Quan no estiguen iniciades les obres, hauran de començar en el termini màxim d'un mes comptador a partir de la notificació de la concessió de l'ajuda i, dins d'este termini, cal presentar el contracte d'obra, si no s'haguera aportat amb anterioritat, incloent-hi el programa d'actuació conseqüència del contracte d'adjudicació, que garantisca l'execució de les obres en l'exercici o exercicis per als quals es concedix la subvenció, tenint en compte el termini màxim de justificació assenyalat en la present Orde.
  
6. Obtenció de l'autorització de la Conselleria de Cultura, Educació i Esport d'obertura com a centre d'educació infantil de primer cicle, una vegada acabades les obres i abans de la posada en funcionament, tenint per a això un termini de 6 mesos des de la finalització de l'obra.
  
Es podrà deixar sense efecte la subvenció concedida, amb reintegrament de les quantitats percebudes i l'exigència dels interessos de demora des del moment del pagament de la subvenció, a aquells centres que, transcorregut el termini anteriorment establit per a l'obtenció de la seua autorització, no disposen d'esta, per causa imputable a ells o que s'haguera posat en funcionament sense obtindre-la amb l'autorització prèvia.
  
7. Comunicar fefaentment, tan prompte com es conega la concessió de la subvenció sol·licitada i, en tot cas, amb anterioritat al termini de justificació de l'aplicació donada als fons percebuts, l'obtenció d'altres subvencions, ajudes, ingressos o recursos amb el mateix objecte de subvenció. L'obtenció concurrent de les esmentades aportacions econòmiques, podrà donar lloc a la modificació de la resolució de concessió i la minoració de l'ajuda prevista en les presents bases.
  
8. Sotmetre's a les actuacions de control financer que corresponguen a la Intervenció General en relació al projecte subvencionat.
  
9. Omplir els models que el Ministeri de Treball i Assumptes Socials exigix com a requisit en la tramitació del corresponent conveni de col·laboració, podent ser motiu de revocació de l'ajuda no remetre'ls dins del termini i en la forma adient.
  
10. Serà obligació de les entitats beneficiàries de les ajudes regulades en la present Orde, fer conéixer de manera inequívoca que es tracta d'una acció subvencionada pel Ministeri de Treball i Assumptes Socials i la Generalitat Valenciana, a través de la Conselleria de Benestar Social.
  
11. Complir totes les obligacions que es troben previstes per al règim de subvencions i ajudes públiques, que li siguen aplicables a la present orde, de conformitat amb el que disposa el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i la resta de legislació concordant i d'aplicació.
  
En tot moment la Conselleria de Benestar Social, a través de la Direcció General de la Dona, podrà demanar la informació necessària per a elaborar informes de seguiment.
  
Deu. Del pagament i justificació de les subvencions
  
1. En la resolució per mitjà de la qual s'atorgue la subvenció per al projecte d'inversió de l'obra es podrà anticipar un 15% de l'import total anual de l'ajuda, que es farà efectiu una vegada presentada per l'entitat beneficiària la documentació següent:
  
a) Certificat en què conste que s'assumix l'aportació econòmica per la diferència entre el cost total de la inversió i l'import de l'ajuda.
  
b) El contracte d'obres.
  
El pagament i la justificació d'estes ajudes es realitzaran d'acord amb allò que s'ha estipulat en l'article 47 bis 1.d) del Text Refós de la Llei d'Hisenda Pública de la Generalitat Valenciana, descomptant-se l'import anticipat proporcionalment, en la forma que es determine en la resolució de concessió dels successius lliuraments expedits contra certificació d'obra aprovada.
  
La Conselleria de Benestar Social només abonarà l'import que corresponga al percentatge de cofinançament arreplegat en la resolució de concessió sobre les obres efectivament realitzades, de manera que si augmentara l'import global de l'obra, no s'incrementarà el percentatge que corresponga abonar a la Conselleria i si, al contrari, aquell disminuïra, disminuirà en la mateixa proporció l'aportació de la Conselleria.
  
Els pagaments s'efectuaran contra certificacions d'obres expedides per un tècnic competent, d'acord amb les condicions de finançament establit i d'acord amb el projecte presentat. Les mencionades certificacions es presentaran, d'acord amb el model oficial que figura adjunt, acompanyades de les corresponents factures, i hauran d'estar aprovades per l'òrgan competent per a la contractació de les obres subvencionades. En tot cas, presentades les certificacions, la Conselleria abonarà exclusivament el percentatge de finançament establit en la resolució de concessió.
  
Igualment, si la subvenció superara el cost real de l'obra, o si com a conseqüència de la disminució del cost global de l'obra projectada, s'haguera abonat un import superior al percentatge de participació de l'administració, també escaurà el reintegrament de l'excés obtingut.
  
2. Quan en la concessió de les ajudes s'incloguen gastos d'equipament de noves places creades, els pagaments s'efectuaran per mitjà de certificat expedit per l'interventor local en què consten les quantitats aplicades a fi de la subvenció, amb detall exprés dels diferents conceptes subvencionats, unitats i imports parcials. Les dites quantitats hauran de trobar-se, si més no, en situació d'obligacions reconegudes i així haurà de fer-se constar en el certificat.
  
Així mateix, en el cas de concessió d'ajudes per a equipament de centres en fase de construcció, l'entitat beneficiària haurà de presentar un certificat en què conste la data de finalització de les obres.
  
En tot cas, la quantia que calga justificar es realitzarà sobre la totalitat del cost d'equipament utilitzat com a base per al càlcul de l'ajuda, de tal forma que si augmentara el cost total d'equipament, no s'incrementarà el percentatge que corresponga abonar a la Conselleria, i si al contrari, aquell disminuïra, disminuirà en la mateixa proporció l'aportació de la Conselleria
  
3. El termini de justificació de les ajudes finalitzarà el 30 de novembre de cada exercici econòmic per al qual es va concedir l'ajuda. L'incompliment d'este requisit podrà donar lloc al desistiment sense efectes o a la minoració de l'ajuda corresponent a l'exercici en què este es produïsca, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció.
  
Onze. Desistiment sense efecte, minoració, o reintegrament
  
La quantitat concedida es veurà reduïda, proporcionalment, d'acord amb la baixa en l'adjudicació de l'obra.
  
L'incompliment per l'entitat beneficiària de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació, la falta de justificació de l'acció, i les altres causes previstes en l'article 37 de la Llei 38/2003, de 17 de novembre, General de Subvencions, donarà lloc a la incoació, per l'òrgan competent per a la concessió de les ajudes, del corresponent procediment, que podrà finalitzar, si és el cas, amb la revocació de la subvenció i l'obligació de reintegrar les quantitats indegudament percebudes i l'interés de demora, des del moment del pagament de la subvenció.
  
El procediment de reintegrament de subvencions s'iniciarà d'ofici per acord de l'òrgan competent, bé per pròpia iniciativa, bé com a conseqüència d'orde superior, a petició raonada d'altres òrgans o per denúncia. També s'iniciarà a conseqüència de l'informe de control financer emés per la Intervenció General de l'administració autonòmica.
  
En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre i notificar la resolució del procediment de reintegrament serà de 12 mesos des de la data de l'acord d'iniciació